Document ID: 31998D0577

31998D0577
L 278/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 септември 1998 година
относно общ технически регламент за терминали с малка апертура (VSAT) на спътникови наземни станции, работещи в честотен обхват 4 и 6 GHz
(нотифицирано под номер С(1998) 2723)
(текст от значение за ЕИП)
(98/577/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите наземни станции, включително и взаимното признаване на тяхното съответствие (1) и по специално член 7, параграф 2, второ тире от нея,
като има предвид, че Комисията е приела мерки, които определят вида системи за наземни станции за връзка чрез спътник, за които се изисква общ технически регламент, а също и свързаното с това заявление за обхват в съответствие с член 7, параграф 2, първо тире;
като има предвид, че следва да бъдат приети съответните хармонизирани стандарти или части от тях, прилагащи основните изисквания, които следва да бъдат трансформирани в общ технически регламент;
като има предвид, че с цел да се гарантира непрекъснатост на достъпа до пазарите за производителите, е необходимо да бъдат установени преходни договорености относно системите, одобрени в съответствие националните регламенти за одобряване на типа;
като има предвид, че е предоставено предложение на Комитета (АСТЕ) в съответствие с член 29, параграф 2;
като взе предвид, че общия технически регламент, който ще бъде приет с настоящото решение е в съответствие със становището на АСТЕ,
ПРИЕ НАСТОЯЩОТО РЕШЕНИЕ:
Член 1
1. Настоящото решение се прилага по отношение системите на земните станции за връзка чрез спътник, попадащи в обхвата на хармонизирания стандарт, посочен в член 2, параграф 1.
2. Настоящото решение установява общ технически регламент относно терминалите с малка апертура (VSAT) на спътниковите наземни станции, работещи в честотен обхват 4 и 6 GHz.
Член 2
1. Общият технически регламент включва хармонизирания стандарт, изготвен от съответния орган по стандартизация, като прилага, доколкото е възможно, съществените изисквания, посочени в член 17 от Директива 98/13/EО. Позоваване на стандарта е изложено в приложението.
2. Системите за наземните станции за връзка чрез спътник, предмет на настоящото решение, са съобразени с общия технически регламент, посочен в параграф 1, отговарят на съществените изисквания, посочени в член 5, букви а) и б) от Директива 98/13/ЕО и отговарят на изискванията на всяка друга приложима директива, и по-специално Директиви 73/23/ЕИО (2) и 89/336/ЕИО (3) на Съвета.
Член 3
По отношение на спътниковите наземни станции, предмет на член 1, параграф 1 от настоящото решение, нотифицираните органи, определени за осъществяването на процедурите, посочени в член 10 от Директива 98/13/ЕО, използват или гарантират използването на хармонизирания стандарт, посочен в приложението след нотифициране на настоящото решение.
Член 4
1. Националните регламенти за одобряване на типа, отнасящи се до системи в рамките на обхвата на хармонизирания стандарт, посочен в приложението, спират да бъдат приложими три месеца след датата на приемане на настоящото решение.
2. Оборудването на спътниковите земни станции, одобрено в съответствие с такива национални правила за одобряване на типа, може да продължи да бъде пускано на националния пазар и в употреба.
Член 5
Адресати на настоящото решение са държавите-членки.
Съставено в Брюксел на 16 септември 1998 година.

Labels: 7
12